Жийдеш Идирисова
Жийдеш Идирисова (19-январь 1985, Нарын, Нарын облусу, Кыргыз ССР) — кыргызстандык ырчы, аткаруучу. 2015-жылы декабрь айында Turkvizyon эл аралык ыр сынагында "Ким билет" аттуу ыры менен биринчи орун алган.

Өмүр баяны 
Жийдеш Идирисова 1985-жылы 19-январьда Нарын шаарында туулган. Ырчы карапайым үй-бүлөдө өскөн, апасы иниси Жаркынбек экөөнү жалгыз чоңойткон.

Алгачкы кадамдар 
2001—2002-жылдары «Сделано в KG» музыкалык сынагына катышып, финалисттердин катарына кошулган.

2007-жылы «Эдем алмасы» аттуу тасманын саундтрегин Нарист менен бирге аткарган.

Кийин «Артек» музыкалык тобунда алты жыл эмгектенген. Ошону менен катар Кыргызстан, Казакстан, Орусия өлкөлөрүндө тар чөйрөлөрдө ырдап жүргөн.

2013-жылы «Азия Микс» командасы менен бирге КВНдин Жогорку лигасында ырдаган.

Жеке карьера 
2014-жылы Жийдеш Дүйнөлүк көчмөндөр оюндарынын жабылыш аземинде «Өмүр» жана «Сен» чыгармаларын ырдап чыккан. Ошол эле жылы октябрь айында «Сен» аттуу ырынын видеоклибинин презентациясы өткөн.

2015-жылы декабрь айында «Ким билет» аттуу ыры менен Turkvizyon эл аралык ыр сынагына Кыргызстандын атынан катышып, биринчи орунду алган. «Супер-Инфо» гезитине болго маегинде жеңиши тууралуу төмөнкүдөй пикир айткан:Бул жеңиш жеке меники эмес, кыргыз элимдин, мага колдоо көрсөткөн жакындарымдын, кеп-кеңеш айткан чыгармачыл инсандардын, күйөрмандарымдын жеңиши.2016-жылы башка 8 ырчы менен катар Дүйнөлүк көчмөндөр оюндарынын гимнин аткарган.

2018-жылы «Наринай» аттуу ыры менен Алма-Ата шаарында өткөн Star of Asia ыр фестивалына катышкан. Сентябрь айынан тарта КТРКнын «Асман» теледолбоорунда калыстар тобунун мүчөсү.

Дискографиясы 

 2010 — «Эдем алмасы»
 2014 — «Сен»
 2015 — «Апакем»
 2015 — «Өмүр»
 2015 — «Кайыр дил»
 2015 — «Карлыгачым» (Айар менен бирге)
 2015 — «Эки жүрөк» (Мирбек Атабеков менен бирге)
 2015 — «Ким билет?»
 2016 — «Жаным»
 2016 — «Эки канат» (Айым Айылчиева менен бирге)
 2018 — «Жаңы Жыл»
 2018 — «Наринай»

Видеографиясы

Жеке жашоосу 
2010-жылдан тарта ырчы продюсери Андрей Догай менен мамиледе.

2016-жылы мыйзамдуу никеге туруп, үлпөт той өткөрүшкөн.

Жубайлардын Севара жана Адел аттуу кыздары бар.

Тиркемелер 
Кыргыз ырчылары